Pacient trpí bolesťami po pracovnom úraze a ošetrení v nemocnici
dobry den. po pracovnom uraze a osetreni v nemocnici mam hrozne bolesti. 
odcviklo mi koniec palca asi pol centimetra. 2/3 nechtu som stratil. po osetreni a zasiti mi nasadili 2x antb proti zapalu.bolesti hlavne tlak pulzujuci v prste, opuch aj rezavu bolest. uzivam aescin a flector. prosim o radu
Dobrý deň,
ďakujeme za prejavenú dôveru.
Mrzí nás Vaša aktuálna zdravotná situácia. Zo sortimentu voľnopredajných prípravkov je možné pri nedostatočnom účinku lieku Flector Rapid podať od bolesti najskôr po 4 hodinách liek s obsahom paracetamolu (Paralen, Panadol Novum, Paracetamol). Vzhľadom však na to, že mi nie je známa antibiotická liečba, ktorú podstupujete, k bezpečnosti podávania lieku sa neviem s určitosťou vyjadriť. Preto je potrebné sa pri pretrvávaní bolesti obrátiť predovšetkým na Vášho lekára.
Prajem skorú úľavu od bolesti.
S pozdravom
PharmDr. Veronika Kiabová